„**Oznámenie o vyhlásení verejného obstarávania nadlimitnej verejnej súťaže na zákazku – Nemocničné lôžka vrátane doplnkovej výbavy, nočných stolíkov, matracov a záručného servisu“**.

Opis obstarávania: Nemocničné lôžka rozdelené do 9 kategórií, vrátane doplnkovej výbavy, matracov, záručného servisu; Nočné stolíky tvoriace 1 kategóriu vrátane záručného servisu.

Viac je opísané **v súťažných podkladoch** – <https://josephine.proebiz.com/> alebo <https://www.uvo.gov.sk/vyhladavanie-zakaziek/detail/dokumenty/409620>

Oznámenie bolo zverejnené vo vestníku 142/2017 pod číslom: 10410–MST zo dňa: 20.7.2017.

Dobrý deň,

prijal som žiadosť o vysvetlenie súťažných podkladov dňa 5.8.2017 od záujemcu.

OTÁZKA č. 1:

A.2., Časť 3, odsek 3.1. otázka č. 1: je platným dokladom aj referencia ak odberateľom nebol verejný obstarávateľ alebo obstarávateľ v zmysle §7, resp. §9 zákona 343/2015 v platnom znení? otázka č. 2: je možné predložiť zoznam dodávok tovarov v rámci celej Európskej únie?

ODPOVEĎ k otázke č. 1:

**Áno, platným dokladom je aj referencia od odberateľa, ktorý nie je verejným obstarávateľom alebo obstarávateľom. Uchádzač môže predložiť zoznam rovnakých alebo podobných referencií ako je predmet zákazky aj z iných krajín ako Slovenskej republiky.**

OTÁZKA č. 2:

B.1. Špecifkácia lôžka (časť III. Matrace) v kategórii L3 a L4 obsahujú dva pasívne antidekubitné matrace, ktoré sú si navzájom alternatívou, takže nedáva zmysel aby si konečný odberateľ objednal oba pasívne matrace pre jednotlivé lôžka. otázka: má celková cena v ponuke na lôžko v kategórii L3 a L4 zahŕňať oba požadované opčné pasívne antidekubitné matrace aj keď sú si navzájom alternatívou?

ODPOVEĎ k otázke č. 2:

**Áno, celková cena zahŕňa aj všetky typy matracov v danej kategórii. Nemocnice majú možnosť alternatívneho výberu z matracov typu A, B alebo C (podľa kategórie), a tak isto si môžu v prípade potreby vybrať viac ako jeden kus matraca. Logika tohto kroku reflektuje požiadavku nemocníc na flexibilitu výberu z lôžok a matracov.**

OTÁZKA č. 3:

Firma je schopná ponúknuť v kategórii L6 veľmi unikátne lôžko, ktoré disponuje rôznymi vlastnosťami užitočnými pri polohovaní pacienta ale toto lôžko nemá pacientsku hrazdu (súčasť požadovanej doplnkovej výbavy). Kategória pacientov, pre ktorých je takéto lôžko určené väčšinou nie je ani schopná pacientsku hrazdu použiť.

Otázka č. 1: je v kategórii L6 akceptovateľná ponuka na lôžko, ktoré nemá pacientsku hrazdu?

Otázka č. 2: je v kategórii L6 akceptovateľná ponuka na lôžko, ktoré nemá pár bočných líšt na drobné príslušenstvo, ale má sadu háčikov pre upevnenie drobného príslušenstva?

ODPOVEĎ k otázke č. 3:

**Verejný obstarávateľ upraví v kategórii L6 špecifikáciu lôžka tak, že jej súčasťou nebude pacientska hrazda – verejný obstarávateľ upraví súťažné podklady s danou požiadavkou.**

**Verejný obstarávateľ má výlučné právo na špecifikáciu predmetu zákazky. Funkcionalita predmetných líšt je nevyhnutnou súčasťou požadovaného lôžka kategórie L6.**

OTÁZKA č. 4:

Lôžko, ktoré je firma schopná ponúknuť do kategórie L6 sa vyrába v USA. Aby sme boli schopní ponúknuť konkurencie schopnú cenu, musí sa lôžko transportovať lodnou prepravou, čo trvá dlhší čas. To môže vysoko pravdepodobne viesť k prekročeniu limitu dodania do 10 týždňov a vystaveniu sa veľmi ostrým sankciám za oneskorenie dodávky. otázka: je možné akceptovať dlhší dodací termín pre lôžka kategórie L6, napr. 14 týždňov?

ODPOVEĎ k otázke č. 4:

**Verejný obstarávateľ pri stanovení lehoty dodania bral do úvahy všetky relevantné faktory, ktoré môžu mať vplyv na vlastnú dodávku predmetu zákazky. Verejný obstarávateľ trvá na dobe dodania tak ako je uvedené v súťažných podkladoch, 10 týždňov.**

OTÁZKA č. 5:

B.2., Článok VI., odsek 6.6 Štruktúra vystavovania faktúr na úhradu zvyšných 10% kúpnej ceny (5% na základe faktúry vystavenej predávajúcim do 15 dní od uplynutia 36 mesiacov odo dňa dodania tovaru kupujúcemu a 5% na základe faktúry vystavenej predávajúcim po uplynutí 60 mesiacov odo dňa dodania tovaru kupujúcemu) je v priamom rozpore so zákonom č. 222/2004 Z.z. o dani z pridanej hodnoty v zmysle platného znenia. Podľa §73, časť a) tohto zákona musí byť faktúra vyhotovená do 15 dní odo dňa dodania tovaru alebo služby (teda od dátumu uskutočnenia zdaniteľného plnenia). Pripájam ofciálne vyjadrenie Centra podpory pre dane Finančného riaditeľstva SR, z ktorého vyplýva, že v prípade dodržania podmienok uvedených v Článku VI, odsek 6.6 porušíme zákon a vystavíme sa tak sankciám zo strany Daňového úradu. otázka: môžete prosím jasne defnovať spôsob akým máme splniť požiadavky v Súťažných podmienkach (odsek 16.1.5 a odsek 16.2.2) a neporušiť zákon č. 222/2004 Z.z.?

ODPOVEĎ k otázke č. 5:

**Predmetom dodania je dodávka nemocničných lôžok a zabezpečenie servisu 36 mesiacov, resp. 60 mesiacov. Verejný obstarávateľ trvá na stanovenom spôsobe úhrady za predmet zákazky, nakoľko de facto sa jedná aj o poskytovanie služieb v lehote 60 mesiacov odo dňa dodania jednotlivých nemocničných lôžok, vrátane ich vybavenia. Na základe uvedeného je zrejmé, že úspešný uchádzač bude poskytovať služby minimálne počas 60 mesiacov odo dňa dodania nemocničného lôžka.**

OTÁZKA č. 6:

B.2., Článok VII., odsek 7.1 a 7.4 V obchodnej praxi v rámci EU je bežne uplatňovaný princíp reciprocity zmluvných sankcií. V tomto prípade, keď zmluvná pokuta za omeškanie dodávky je vo výške 1% z ceny nedodaného plnenia za každý deň omeškania a za omeškanie s plnením peňažného záväzku je možnosť fakturovať úrok z omeškania v zmysle platných právnych predpisov (§ 369 ods. 2 a § 369a Obchodného zákonníka v znení zákona č. 9/2013 Z. z. v spojení s § 1 ods. 1 nariadenia vlády Slovenskej republiky č. 21/2013 Z. z. - základná úroková sadzba ECB + 8 percentuálnych bodov), čo je 0,022% z nezaplatenej sumy za každý deň omeškania, sa jedná o extrémnu disproporciu v sankciách pre zmluvné strany. otázka č. 1: je možné upraviť sankcie v týchto odsekoch tak, aby boli pre obe strany rovnako vyvážené? Zmluvná pokuta vo výške 1% z ceny nedodaného plnenia za každý deň omeškania v kombinácii s relatívne krátkymi dodacími lehotami je veľmi neprimeraná. Toto vytvára vysoké riziko pre dodávateľov, ktoré ovplyvní ich možnosť ponúknuť najlepšiu možnú cenu. otázka č. 2: bolo by možné zredukovať zmluvnú pokutu na 0,1% z ceny nedodaného plnenia za každý deň omeškania s maximálnou hranicou 10%? Poznámka: znížili by sa tam existenčné riziká pre lokálnych distribútorov, zatraktívnilo by to účasť pre výrobcov a tým by sa umožnila väčšia konkurencia.

ODPOVEĎ k otázke č. 6:

**Verejný obstarávateľ trvá na sankciách uvedených v súťažných podkladoch. Uvedenými sankciami sa verejný obstarávateľ bráni špekulatívnym ponukám, ktoré by už v súťažnom postupe mohli negatívnym spôsobom kalkulovať s výškou sankcií, ktorú je oprávnený uplatniť verejný obstarávateľ.**

OTÁZKA č. 7:

Otázka: existuje plán posúdenia inštalačných požiadaviek u jednotlivých koncových odberateľov? upresnenie: musí konkrétna nemocnica schopná zabezpečiť a garantovať transportné cesty (priestor na vyloženie a montáž lôžok, výťahy, šírka dverí v transportnej ceste, ...) na požadované miesta? Alebo je dodanie lôžok na miesto určenia (v konkrétnej nemocnici) vždy len zodpovednosťou dodávateľa? Poznámka: konkrétne dispozície na mieste (miestach) inštalácie môžu veľmi výrazne ovplyvniť náklady inštalácie.

ODPOVEĎ k otázke č. 7:

**Verejný obstarávateľ poskytuje súčinnosť pri realizácii predmetu zákazky. V prípade relevantne zadokumentovaných prekážok na strane odberateľa pri dodávke predmetu zákazky sa primerane budú aplikovať ustanovenia zmluvných podmienok.**

OTÁZKA č. 8:

musí byť lôžko predložené ako vzorka v rámci preukazovania plnenia podmienok účasti uchádzačmi presne v súlade s ponúkaným lôžkom? Presnejšie: môže mať vzorka inštalované extra opcie, ktoré nie sú zahrnuté v ponuke, alebo to je striktne neakceptovateľné?

ODPOVEĎ k otázke č. 8:

**Vzorka predmetu obstarania musí byť minimálne v rozsahu požadovanom v súťažných podkladoch. V prípade vzorky, ktorá má vybavenie nad rámec minimálne požadovaného rozsahu sa bude skúmať, či tieto funkcionality, alebo súčasti vzorky nad rámec požadovaných, nemajú negatívny vplyv na úžitkové vlastnosti. V prípade, že funkcionality alebo súčasti vzorky nad rámec požadovanej špecifikácie nemajú vplyv na požadovanú funkcionalitu, nebude verejný obstarávateľ na ne prihliadať.**

„**Oznámenie o vyhlásení verejného obstarávania nadlimitnej verejnej súťaže na zákazku – Nemocničné lôžka vrátane doplnkovej výbavy, nočných stolíkov, matracov a záručného servisu“**.

Opis obstarávania: Nemocničné lôžka rozdelené do 9 kategórií, vrátane doplnkovej výbavy, matracov, záručného servisu; Nočné stolíky tvoriace 1 kategóriu vrátane záručného servisu.

Viac je opísané **v súťažných podkladoch** – <https://josephine.proebiz.com/> alebo <https://www.uvo.gov.sk/vyhladavanie-zakaziek/detail/dokumenty/409620>

Oznámenie bolo zverejnené vo vestníku 142/2017 pod číslom: 10410–MST zo dňa: 20.7.2017.

Dobrý deň,

prijal som žiadosť o vysvetlenie súťažných podkladov dňa 8.8.2017 od záujemcu.

OTÁZKA č. 1:

Kategória L3 – matrace

Typ matraca I

Bude zadávateľ akceptovať pasívny antidekubitný matrac z jednou vrstvou, v prípade, že táto bude 5 zónová s hustotou peny  min. 50 kg/m3, ktorá zabezpečí lepšiu redistribúciu tlaku tela a tým zaistí kvalitnejšiu starostlivosť u pacienta s rizikom vzniku dekubitov ?

Bude zadávateľ akceptovať paropriepustnosť poťahu 360 g/m2/24 h?

ODPOVEĎ k otázke č. 1:

**Áno, verejný obstarávateľ bude akceptovať pre Kategóriu L3, Typ matraca I aj matrac s jednou vrstvou, ak má minimálnu hustotu peny 50kg/m3 a 5 zón, nakoľko to považuje za špecifikáciu funkčne vyššie ako minimálne požadované parametre.**

**Áno, verejný obstarávateľ bude akceptovať pre Kategóriu L3, Typ matraca I aj matrac s paropriepustnosť poťahu 360 g/m2/24 h – verejný obstarávateľ upraví súťažné podklady s danou požiadavkou**

OTÁZKA č. 2:

Kategória L3 – matrace

Typ matraca II

Bude zadávateľ akceptovať pasívny antidekubitný matrac z jednou vrstvou, v prípade, že táto bude 5 zónová s hustotou peny  min. 65 kg/m3, ktorá zabezpečí lepšiu redistribúciu tlaku tela a tým zaistí kvalitnejšiu starostlivosť u pacienta s rizikom vzniku dekubitov ?

Bude zadávateľ akceptovať paropriepustnosť poťahu 360 g/m2/24 h?

ODPOVEĎ k otázke č. 2:

**Áno, verejný obstarávateľ bude akceptovať pre Kategóriu L3, Typ matraca II aj matrac s jednou vrstvou, ak má minimálnu hustotu peny 65kg/m3 a 5 zón, nakoľko to považuje za špecifikáciu funkčne vyššie ako minimálne požadované parametre.**

**Áno, verejný obstarávateľ bude akceptovať pre Kategóriu L3, Typ matraca I aj matrac s paropriepustnosť poťahu 360 g/m2/24 h – verejný obstarávateľ upraví súťažné podklady s danou požiadavkou**

OTÁZKA č. 3:

Kategória L4 – matrace

Typ matraca I

Bude zadávateľ aceptovať pasívny antidekubitný matrac z jednou vrstvou, v prípade, že táto bude 5 zónová s hustotou peny  min. 50 kg/m3, ktorá zabezpečí lepšiu redistribúciu tlaku tela a tým zaistí kvalitnejšiu starostlivosť u pacienta s rizikom vzniku dekubitov ?

Bude zadávateľ akceptovať paropriepustnosť poťahu 360 g/m2/24 h?

ODPOVEĎ k otázke č. 3:

**Áno, verejný obstarávateľ bude akceptovať pre Kategóriu L4, Typ matraca I aj matrac s jednou vrstvou, ak má minimálnu hustotu peny 50kg/m3 a 5 zón, nakoľko to považuje za špecifikáciu funkčne vyššie ako minimálne požadované parametre.**

**Áno, verejný obstarávateľ bude akceptovať pre Kategóriu L4, Typ matraca I aj matrac s paropriepustnosť poťahu 360 g/m2/24 h – verejný obstarávateľ upraví súťažné podklady s danou požiadavkou**

OTÁZKA č. 4:

Kategória L4 – matrace

Typ matraca II

Bude zadávateľ akceptovať pasívny antidekubitný matrac z jednou vrstvou, v prípade, že táto bude 5 zónová s hustotou peny  min. 65 kg/m3, ktorá zabezpečí lepšiu redistribúciu tlaku tela a tým zaistí kvalitnejšiu starostlivosť u pacienta s rizikom vzniku dekubitov ?

Bude zadávateľ akceptovať paropriepustnosť poťahu 360 g/m2/24 h?

ODPOVEĎ k otázke č. 4:

**Áno, verejný obstarávateľ bude akceptovať pre Kategóriu L4, Typ matraca II aj matrac s jednou vrstvou, ak má minimálnu hustotu peny 65kg/m3 a 5 zón, nakoľko to považuje za špecifikáciu funkčne vyššie ako minimálne požadované parametre.**

**Áno, verejný obstarávateľ bude akceptovať pre Kategóriu L4, Typ matraca I aj matrac s paropriepustnosť poťahu 360 g/m2/24 h – verejný obstarávateľ upraví súťažné podklady s danou požiadavkou**

OTÁZKA č. 5:

Kategória S1

Obojstranný nočný stolík:

Bude zadávateľ akceptovať vonkajšie rozmery stolíka s minimálnou výškou 74 cm (o 1 cm nižšie ako je stanovený limit SP)?

Obojstranný nočný stolík s jedálenskou doskou (samotný alebo integrovaný):

Bude zadávateľ akceptovať vonkajšie rozmery stolíka s minimálnou výškou 74 cm (o 1 cm nižšie ako je stanovený limit dle SP) a samostatnou jedálenskou doskou s nastaviteľnou výškou min. 73 cm a max. 110 cm?

ODPOVEĎ k otázke č. 5:

**Áno, verejný obstarávateľ bude akceptovať pre Kategóriu S1, odchýlku v daných parametroch ± 1cm.**

**Áno, verejný obstarávateľ bude akceptovať pre Kategóriu S1, odchýlku v daných parametroch ± 2cm.**

OTÁZKA č. 6:

Vzorky lôžok

L3: Bude zadávateľ akceptovať na účely vzorkovania lôžko s vyššou výbavou ako je požadované?

S1: Zadávateľ požaduje v rámci dodania vzoriek v skupine Kategória S1 Nočné stolíky, nasledovné:

Obojstranný nočný stolík a ďalej obojstranný nočný stolík s jedálenskou doskou integrovanou alebo samostatne.

Pokiaľ bude dodávateľ ponúkať ako riešenie obojstranný nočný stolík a jedálenskú dosku samostatne, môže ako vzorku poskytnúť 1x nočný stolík a 1x jedálenskú dosku?

ODPOVEĎ k otázke č. 6:

**Vzorka predmetu obstarania musí byť minimálne v rozsahu požadovanom v súťažných podkladoch. V prípade vzorky, ktorá má vybavenie nad rámec minimálne požadovaného rozsahu sa bude skúmať, či tieto funkcionality, alebo súčasti vzorky nad rámec požadovaných, nemajú negatívny vplyv na úžitkové vlastnosti. V prípade, že funkcionality alebo súčasti vzorky nad rámec požadovanej špecifikácie nemajú vplyv na požadovanú funkcionalitu, nebude verejný obstarávateľ na ne prihliadať.**